cyanic-selkie/wikianc huggingface dataset:
Juho Tolppola
Ammattilaisena Tolppola on otellut vuodesta 2001 lähtien. Lokakuussa 2006 hän nousi EBU:n rankingissa kymmenen parhaan joukkoon voitettuaan keskiafrikkalaisen Gabriel Mapoukan tuomariäänin 3–0. Tolppola otteli 30. tammikuuta 2007 Hartwall Areenassa Euroopan unionin mestaruudesta hallitsevan mestarin Michele Di Roccon kanssa mutta hävisi 12-eräisen ottelun pisteillä. Maaliskuun puolivälissä Tolppola sairastui sydänlihastulehdukseen, minkä vuoksi hänen maaliskuulle suunniteltu ottelunsa Kemissä peruttiin. Hän palasi kehään 18. toukokuuta Helsingin urheilutalolla ja voitti pistein hänelle aiemminkin hävinneen latvialaisen Arturs Jashkulsin.
Solitoni
Vuonna 1973 Akira Hasegawa ehdotti, että solitoni-ilmiötä voitaisiin hyödyntää kuituoptiikassa. Ensimmäinen ilmiöön perustuva telekommunikaatiosovellus otettiin käyttöön vuonna 2001. Tekniikkaa ei kuitenkaan ole vielä saatu kehitetyksi kuluttajatasolle.
Silent Hunter III
Silent Hunter III on Ubisoft Romanian kehittämä ja Ubisoftin julkaisema simulaatiopeli. Peli on julkaistu Microsoft Windowsille vuonna.
Pelaaminen
Silent Hunter III on ominaisuuksiltaan täysin dynaaminen kampanja eli pelaaja vaikuttaa teoillaan pelin kulkuun. Miten tehtävä etenee ja mitä tavoitteita hyökkäyksessä on, riippuu täysin pelaajasta. Sen sijaan, että peli määrittäisi tehtävien tavoitteet, Silent Hunter III yksinkertaisesti asettaa pelaajan tiettyyn partioverkkoon, ja simulaatio vastaa automaattisesti asianmukaisesta merivoimien liikenteestä, kuten hävittäjäsaattueista.
CBS-klassikot
CBS-klassikot on Anita Hirvosen kokoelma-albumi, joka julkaistiin vuonna 1989.
Shin’ichi Suzuki
Perintö
Suzuki-menetelmä on levinnyt laajalle. Vuonna 2014 arvioitiin, että menetelmää käyttää noin 8000 opettajaa, ja paraikaa menetelmällä opiskelee neljännesmiljoona soittajaa eri puolilla maailmaa.
Pyhän Aleksanteri Nevskin ritarikunta
Tunnustuksen saajista
Vuonna 2010 Pietarin ja Moskovan historiantutkijat julkaisivat kirjan keisarillisen Venäjän alkuperäisten tunnustusten saajista. Vuosien 1725–1917 ritarimerkki oli myönnetty 3 674 henkilölle.
Metodin esitys
Kuinka ajatella oikein
Ensimmäisessä osassa Descartes tarkastelee tieteitä yleisesti. Hän kertoo koulutustaustastaan sekä mielipiteitään eri oppiaineista, käyden läpi koko tuon ajan yliopistojen koulutusohjelman. Lopputuloksena hän kertoo lähinnä ymmärtäneensä, kuinka heikolla pohjalla tieteet ovat, ja ettei hänen kannata uskoa mihinkään sellaiseen, mikä perustuu lähinnä tottumukseen.
Todistus Jumalan ja sielun olemassaolosta
Descartesin argumentin epävarmin osa on tämäntapainen järkeily Jumalan olemassaolon todistamiseksi. Descartes vaikuttaa ymmärtäneen tämän itsekin ja tarjoaa siksi kolme erilaista todistusta, joista yksi on muodoltaan ontologinen todistus Jumalan olemassaolon puolesta. Jotkut ovat väittäneet, että Descartes olisi lisännyt todistuksen vedotakseen aikakauden sensoreihin. Tämä on hyvin mahdollista, koska Descartes sanoo olleensa haluton julkaisemaan teosta, koska katolinen kirkko oli käynyt oikeutta Galileo Galileita vastaan vasta neljä vuotta aiemmin.
Stagflaatio
Stagflaatio on yhdistelmä sanoista stagnaatio (pysähtyneisyys) ja inflaatio (hintojen nousu). Stagflaatio tarkoittaa sellaista taloustilannetta, jossa yhdistyvät lama, korkea inflaatio ja korkea työttömyys. Termi stagflaatio tuli käyttöön 1970-luvulla, kun länsimaiden talouksissa oli vuoden 1973 ensimmäisen öljykriisin vaikutuksesta samaan aikaan lama, suurtyöttömyys sekä korkea inflaatio.
Helle Kannila
Kirjastojen ohjaaja ja kirjastonhoitajien kouluttaja
pienoiskuva|right|Kannila työpaikallaan Valtion kirjasto­toimistossa vuonna 1941. Kirjastotoimiston johtajana Kannila oli eri puolille maata sijoitettujen kirjastoneuvojien ja kirjastotarkastajien esimies. Lisäksi hänen velvollisuuksiinsa kuului valtion järjestämien, noin neljän vuoden välein pidettyjen kirjastonhoitajien valmistuskurssien johtaminen, ja hän jatkoi myös sivutoimisten kirjastovirkailijoiden kouluttamista Kansanvalistusseuran kirjeopistossa. Hän vaikutti voimakkaalla henkilökohtaisella panoksellaan kirjastoalan kehittymiseen, ja muun muassa ajoi Deweyn kymmenluokitusjärjestelmän suomalaisten kirjastojen yleiseksi standardiksi. Kirjastotoimiston johtajan tehtävien ohessa Kannila oli mukana valmistelemassa kirjastolainsäädäntöä. Vuoden 1928 kansankirjastolaissa, joka vakiinnutti julkisen kirjastotoiminnan, oli hänen kädenjälkensä. Hän ehti olla mukana myös komiteassa, joka julkaisi 1949 ehdotuksen uudeksi kirjastolaiksi. Voimaan uusi kirjastolaki kuitenkin astui vasta 1962.
Kannila sai kirjastoneuvoksen arvonimen vuonna 1949.
Staroje Šaigovo
Staroje Šaigovo (, mokšaksi Сире Шяйгав) on kylä ja Staroje Šaigovon kunnallispiirin hallintokeskus Mordvan tasavallan keskiosassa Venäjällä. Kylä sijaitsee maanteitse noin 58 kilometriä Mordvan pääkaupungista Saranskista luoteeseen. Kylässä asui vuoden 2010 väestönlaskennan mukaan 5 185 henkeä ja koko kunnallispiirissä oli 14 071 asukasta. Enemmistö asukkaista on perinteisesti ollut mokšankielisiä.
Pentti Paavola (vuonna 1930 syntynyt pesäpalloilija)
Pentti ”Penna” Paavola (26. lokakuuta 1930 Jyväskylä – 19. marraskuuta 2020 ) oli suomalainen pesäpalloilija. Hän aloitti uransa 1940-luvun puolivälissä, pääsi Jyväskylän Kirin edustusmiehistöön vuonna 1948 ja oli sitten mukana koko seuran 15-vuotisen menestyskauden. Ensimmäinen SM-mitali, hopea, tuli vuonna 1949 ja sen jälkeen pronssi vuosina 1950–1951 ja hopea vuonna 1952. Vuonna 1953 Kiri pystyi vihdoin murtamaan LMV:n mestaruuksien sarjan ja viemään Suomen-mestaruuden Jyväskylään. SM-kultaa tuli myös 1956–1958 ja 1964 sekä hopeaa 1954. Itä–Länsi-ottelussa Paavola pelasi kolmesti, Liitto–Lehdistö- ja PPL–TUL-otteluissa molemmissa kahdesti.
Monacon vaakuna
thumb|250px|Monacon vaakuna Monacon vaakuna on Monacon tunnus.
Mike Lundin
Seuraura
Kesällä 2013 Lundin siirtyi KHL- joukkue Barys Astanaan vuoden mittaisella sopimuksella. Kesällä 2014 hän solmi kaksivuotisen jatkosopimuksen Barysin kanssa. Kaikilla kolmella KHL-kaudella hän sijoittui puolustajien pistepörssissä 10 parhaan joukkoon. Kauden 2016-17 Lundin pelasi Sveitsin pääsarjassa NLA:ssa EHC Bielin joukkueessa.
Huhtikuussa 2017 Lundin siirtyi kaksivuotisella sopimuksella KHL-seura Jokereihin. Lundin loukkaantui marraskuussa saatuaan aivotärähdyksen ja oli sen myötä sivussa loppukauden ajan.
Rolf Jacobsen
Rolf Jacobsen (s. 8. maaliskuuta 1907 Kristiania (nyk. Oslo), Norja – 20. helmikuuta 1994 Hamar, Hedmark, Norja ) oli norjalainen runoilija ja toimittaja.
Elämä ja ura
Viimeisestä virallisesta kokoelmasta Nattåpent (1985) tuli kruunu hänen viisikymmenvuotiselle kirjailijanuralleen. Kokoelman rakkausrunoissa hän käsittelee puolisonsa sairautta ja kuolemaa. Se oli Norjan sodanjälkeisen ajan myydyin runokokoelma, Aftenpostenin kriitikko Finn Jor luonnehti kokoelman osan "Rom 301" runoja ”norjalaisen runouden kauneimmiksi runoiksi”.
Níkos Nióplias
Ura valmentajana
Kausi 2010/11 alkoi tuplamestarilta heikosti varsinkin Mestarien liigassa, jossa Nióplias onnistui luotsaamaan suojattinsa vain kahteen tasapeliin neljässä ottelussa. Kreikan liigassa seura pysyi kärkitaistelussa, mutta 1–1 tasapeli Larissaa vastaan marraskuun puolivälissä oli seurajohdolle liikaa ja Nióplias sai potkut tehtävistään. Tasapeli oli vasta Panathinaikosin kolmas ja potkujen aikaan seura piti liigassa kärkipaikkaa tasapisteissä Olympiakosin kanssa.
Kesäkuussa 2011 Niópliaksesta tuli Kyproksen maajoukkueen päävalmentaja. Nióplias luotsasi Kyprosta MM2014-karsinnoissa. Kypros voitti hänen johdollaan karsintojen avausottelun Islantia vastaan, mutta sen jälkeen voittoja ei tullut. Nióplias sai lopulta syyskuussa 2013 potkut Kyproksen majaillessa lohkonsa viimeisenä kerättyään vain neljä pistettä kahdeksasta karsintaottelusta.
Leonard Peltier
Epäkohdat oikeudenkäynnissä
Ensimmäisessä oikeudenkäynnissä syyttäjä oli väittänyt nimenomaan Peltierin ampuneen agentit lähietäisyydeltä. Jatkokäsitelyissä syyttäjä puolestaan oli todennut, että ampujia oli useampia, eikä voida näyttää toteen, kuka oli ampunut tappavat laukaukset. Myös ensimmäisen ehdonalaiskäsittelyn pöytäkirjoissa vuonna 1993 Peltierin sanottiin murhanneen agentit. Myöhemmissä käsittelyissä taas on kirjattu, ettei häntä vastaan ole esitetty suoria todisteita, jotka osoittaisivat Peltierin surmaajaksi.
Leonard Peltierin tukijoita
thumb|200px|Veistos [[Liverpoolissa.]] American Indian Movement pitää Leonard Peltieriä poliittisena vankina. Hänen puolestaan ovat vedonneet useat yksityishenkilöt sekä järjestöt eri puolilla maailmaa.
Vitamiini
Tiettyjä vitamiineja on paljon vain joissain ruuissa. Esimerkiksi C-vitamiinia on paljon useissa kasviksissa, hedelmissä ja juureksissa. Sitä ei käytännössä ole ihmiselle tarpeeksi lihoissa, maitotuotteissa tai useimmissa viljoissa. Poikkeuksena ovat joidenkin eläinten maksat ja munuaiset, joissa sitä on lähes yhtä paljon kuin joissain kasviksissa. B12-vitamiineja taas ei ole käytännössä lainkaan kasviksissa tai muissa kasviperäisissä ruuissa.
Lyhyt historia
Alla olevan taulukon "ehdotettiin olevan olemassa" -kohta merkitsee ajankohtaa, jolloin vitamiinin ehdotettiin olevan olemassa nimenomaan vitamiinina tai jonain muuna ravinteena. Eri ruokien on silti huomattu parantavan tiettyjä vitamiinien puutostiloja jo usein ennen näitä ajankohtia. Tällaisten ruokien ei kuitenkaan ennen taulukon ajankohtia tunnistettu olevan nykykäsityksen mukaisia ravinteita. Esimerkiksi James Lind osoitti jo 1747 kokeellisesti sitruunoiden parantavan C-vitamiinipuutteen aiheuttaman keripukin. Hän ei kuitenkaan ymmärtänyt sitruunoiden sisältävän jotakin ravinnetta tai ravinteita, vaan selitti keripukin ja sitruunoiden välistä yhteyttä toisella tapaa. Taulukossa on vuosilukujen lisäksi kunkin löydön tehneen tutkijan tai tutkijoiden nimet. Joissain kohdissa on myös mainittu vitamiinitoimintoinen aine, joka on esimerkiksi eristetty.
Gnothi seauton
Alkuperä
Ajatelmien katsottiin joskus olevan jumalallista alkuperää. Jo ennen kolmannen vuosisadan alkua ne oli kuitenkin pantu Kreikan seitsemän viisaan nimiin. Pausanias kertoo viisaiden tulleen Delfoihin ja omistaneen ajatelmat Apollonille. Gnothi seauton pantiin yleensä Khilonin nimiin, mutta joskus myös Thaleen tai jonkun muun viisaan, kuten Biaan, nimiin. Joskus aforismi on pantu myös Pythagoraan tai myyttisen kreikkalaisen runoilijattaren ja Delfoin papittaren Femonoen (tai Fanothean) nimiin. Käsitellessään itsetietoisuutta ja kohtuutta, roomalainen runoilija Juvenalis lainaa aforismia ja sanoo sen tulleen alas taivaista.
Merkitys
Aristoteles kuvaa, että Sokrates olisi käynyt itse Delfoissa kerran, lukenut ajatelman ja tullut näin johdatetuksi filosofiaan. Aristoteles on mahdollisesti halunnut syrjäyttää Platonin kuvauksen samasta aiheesta Sokrateen puolustuspuheessa, ja esittää, että ihmisen ensisijainen velvollisuus on tuntea itsensä ja oma luontonsa.
Kirsti Paakkanen
Ura
Paakkanen pelasti Marimekon ja samalla raivasi tietä suomalaisen muotoiluosaamisen uudelle tulemiselle. Hän omisti Marimekon vuodesta 1991 ja nosti yrityksen talouden nousuun.
Paakkanen palautti Marimekon juurilleen, Armi Ratian luomaan painettujen kankaiden maailmaan. Marikuosien uusia aluevaltauksia on nähty muun muassa matkapuhelimissa ja kodintekniikassa, ja klassikkojen paluun rinnalla on syntynyt uusia vaatemallistoja ja tuotekonsepteja. Marimekko toi esiin sekä nimekkäitä että aloittelevia muotoilijoita ja heidän osaamistaan. Marimekko listautui Helsingin pörssiin 1999.
Timo Parvela
Elämä ja ura
Parvela asuu Kirkkonummella. Hän on naimisissa ja hänellä on kaksi aikuista lasta.
Dance of Death
Arvostelut ja palkinnot
Dance of Death sai yleisesti hyvää kritiikkiä. Nyt-liitteen kriitikko Tero Valkonen kirjoitti, että ”vanheneva kuusikko soittaa hieman hitaammin, mutta solisti Bruce Dickinson tavoittaa korkeat äänet yhä vaivatta”. Soundi-lehden Asko Alanen antoi levylle neljä tähteä viidestä: ”Kaikki on varmaotteisen jäntevästi rakennettua ja tiivistettyä: säkeistöjen selkeät muotit, soolojen kirkkaat kuviot ja koko paletin yhtenäisenä pysyvä sointiväritys. [Bruce] Dickinsonin ääni ei ole kirkkaimmillaan, mutta kaiken se kestää ja kaiken se kajauttaa kohdalleen. Kun yhtye lisäksi oivaltaa paisutusten ja huipennusten dramatiikan, seisoo jokainen teos ryhdikkäästi linjassa viimeisenä soivan Journeymanin tyyneen tunnelmointiin ja rentouttaviin jousisovituksiin saakka”.
Diabat
Diabat on kylä Essaouiran kunnassa Essaouiran provinssissa Marrakech-Tensift-Al Haouzin hallintoalueella Marokossa. Kylä sijaitsee Oued Ksob -joen eteläpuolella noin neljän kilometrin päässä Essaouiran keskustasta etelään. Kylästä kulkee linja-autoja Essaouiran medinan Bab Marrakech -portille.
Metafysiikka
Erään näkemyksen mukaan nykyaikana esiintyvä metafysiikan muoto on ontologia eli oppi olemassaolosta. Ontologia tutkii sellaisia kysymyksiä kuten mitä olemassaolo on ja mitä on olemassa.
Yleistä
Metafysiikka on filosofian abstraktein ja yleisluontoisin osa-alue, ja sen todellisesta luonteesta ja alasta on kiistelty Aristoteleesta lähtien. Perinteisesti on ajateltu, että metafysiikka pyrkii pääsemään pelkkien ihmisille ilmenevien seikkojen, havaintojen ja harhojen ”taakse” ja kertomaan perimmäisen totuuden asioista. Jotta metafysiikka olisi lainkaan mahdollista, tämän todellisuuden perimmäisen luonteen olisi ainakin periaatteessa oltava ihmisen ymmärrettävissä, eli todellisuuden olisi oltava rakentunut siten, että se voitaisiin hahmottaa inhimillisellä loogisella ajattelukyvyllä. Tämä on metafysiikan ensimmäinen todistamaton perusoletus.
Historia
Keskiajalla metafysiikka käsitettiin Aristotelesta tulkiten ”tieteeksi, joka käsittelee fysiikan taustalla olevia asioita”. Eräs keskeisiä väittelynaiheita oli kysymys universaaleista, jossa ajattelijat jakaantuivat realisteihin, nominalisteihin ja konseptualisteihin. Teologiassa metafysiikkaa sovellettiin erityisesti Jumalan olemassaolon todistuksissa.
Erityinen metafysiikka
Näin erityisen metafysiikan osa-alueiksi voidaan lukea muun muassa seuraavat:
Aine ja mieli
Neutraali monismi, joka on liitetty eri muodoissa muun muassa Baruch Spinozaan ja Bertrand Russelliin, sijoittuu idealismin ja materialismin väliin. Sen mukaan olemassaolo koostuu yhdestä substanssista, joka ei ole sen enempää henkinen kuin aineellinenkaan, mutta jolla on sekä henkisiä että aineellisia puolia tai ominaisuuksia — se voidaan siis nähdä niin sanotun kaksoisaspektiteorian mukaisena.
Aika ja avaruus
Toinen aikaan liittyvä filosofinen ongelma on ajan suunnan ongelma.
Maskun rautatieasema
Asema muutettiin laiturivaihteesta miehittämättömäksi seisakevaihteeksi 1.6.1967. Tavaraliikenne asemalta lakkautettiin vuonna 1976 ja henkilöliikenne koko radan myötä vuonna 1993. Asema rakennuksineen siirtyi Senaatti-kiinteistöjen myyntilistalle vuonna 2007, jolloin myyntiin tuli 0,25 hehtaarin määräala ja sillä oleva laiturirakennus. Ne siirtyivät uudelle omistajalle vuoden 2008 alkupuolella.
M&U Susimetsä
Ennen Kuninkaan rakuunat -sarjaa Marko ja Ulla Susimetsä ovat kirjoittaneet novelleja, joita on julkaisu Suomessa mm. Portti- ja Spin -lehdissä. Ulla Susimetsän "Surunkantaja"-novelli tuli toiseksi Nova 2012 -kilpailussa. Marko Susimetsän "Susiveri"-novelli sai kunniamaininnan Tampereen Science Fiction Seura ry:n järjestämässä tieteis- ja fantasianovellien kirjoituskilpailussa 2014. Marko ja Ulla Susimetsän yhdessä kirjoittama "Musta susi" -novelli sai kunniamaininnan Tampereen Science Fiction Seura ry:n järjestämässä tieteis- ja fantasianovellien kirjoituskilpailussa 2016.
Iiro Viinanen
Iiro Tahvo Juhani Viinanen (s. 27. syyskuuta 1944 Kuopio) on suomalainen poliitikko ja yrityselämän vaikuttaja. Hän oli kokoomuksen kansanedustaja vuosina 1983–1996 ja valtiovarainministeri 1990-luvun alun laman aikana vuosina 1991–1996.
Politiikka
Kunnallispolitiikassa Viinanen toimi Riihimäen kaupunginvaltuuston jäsenenä vuosina 1977–1995 ja sen varapuheenjohtajana vuosina 1985–1995. Vuosina 1989–1991 hän oli Hämeen maakuntaliiton puheenjohtaja. Viinanen nousi eduskuntaan vuoden 1983 vaalien jälkeen ja hänet valittiin uudelleen vuosina 1987, 1991 ja 1995. Eduskunnassa Viinanen toimi vuosina 1983–1986 suuressa valiokunnassa ja perustuslakivaliokunnassa, vuosina 1987–1989 valtiovarainvaliokunnassa ja vuonna 1991 ulkoasiainvaliokunnassa. Vuonna 1990 hän toimi kokoomuksen eduskuntaryhmän puheenjohtajana.
Yrityselämän vaikuttaja
Vuonna 1996 Viinanen valittiin vakuutusyhtiö Pohjolan pääjohtajaksi. Hän jatkoi tehtävässä vuoteen 2000 asti, jolloin Viinanen ja varatoimitusjohtaja Pirkko Alitalo pyysivät eroa Suomi-yhtiön päätettyä myydä pääosan omistamistaan Pohjola-osakkeista.
Robin Hobb
Kirjoitustyö
Näkijän taru kertoo äpäräprinssi Fitz Uljas Näkijän tarinan, hänen kasvunsa mieheksi levottomissa olosuhteissa. Fitzistä koulitaan salamurhaaja, toimimaan varjoissa kuninkaan apuna. Fitzillä on sekä sukunsa perinteinen taikuus, Taito, että pelätty ja halveksittu eläintaikuus, Vaisto.
Barbie Tähkäpää
Barbie Tähkäpää on animaatioelokuva vuodelta 2002. Elokuva pohjautuu Grimmin satuun ”Tähkäpää”. Elokuva on tehty Barbie-tyyliin ja siinä on enemmän hahmoja kuin alkuperäisessä sadussa.
Kankaisten seisake
Kankaisten seisake oli Uudenkaupungin radan varressa sijainnut lakkautettu seisake. Se perustettiin Maskuun vuonna 1933, vain vajaan kilometrin päähän Maskun rautatieasemasta. Seisake lakkautettiin toukokuussa 1974.
Filip
Filip on miehen etunimi. Nimi on lyhentymä kreikkalaisesta nimestä Filippos (Φίλιππος), joka merkitsee 'hevosystävää', 'hevosten ihailijaa'. Suomessa nimestä on käytössä myös muunnos Vilppu.
Taktisches Luftwaffengeschwader 31
Historia
Jagdbombergeschwader 31 (JaBoG 31) perustettiin vuonna 1957 Büchelin lentotukikohdassa, koska Nörvenich ei ollut vielä valmis. Lennoston 1. laivue aktivoitiin 1. lokakuuta 1957, joten se on Saksan ilmavoimien vanhin edelleen olemassa oleva laivue. Tammikuussa 1958 lennosto aloitti muuton Nörvenichiin ja 20. kesäkuuta lennosto aktivoitiin virallisesti Nörvenichissä. JaBoG 31:stä tuli 19. tammikuuta 1959 ensimmäinen Saksan ilmavoimien Natoon liitetty lennosto. Lennosto sai 20. huhtikuuta 1961 lisänimen "Boelcke", millä kunnioitettiin ensimmäisen maailmansodan lentäjää Oswald Boelckea. Lennoston kalustona oli aluksi Republic F-84F Thunderstreakit. Helmikuussa 1962 Nörvenichiin laskeutui ensimmäinen Lockheed F-104 Starfighter. Lennostosta tuli 20. kesäkuuta 1962 Saksan ilmavoimien ensimmäinen Starfighterein varustettu lennosto.
Jaakko Tikanoja
Tikanojan vanhemmat olivat lehtori Viljo Kaarlo Valtteri Tikanoja ja Kerttu Maria Manninen. Hän pääsi ylioppilaaksi Kuopion yhteiskoulusta 1951 ja valmistui Helsingin opettajakorkeakoulusta 1957.
Uusmerkantilismi
Uusmerkantilismi (neomerkantilismi) tarkoittaa politiikkaa, joka kannustaa vientiin, lannistaa tuontia, kontrolloi pääomanliikkeitä ja keskittää valuuttakurssin hallinnan keskushallinnolle. Uusmerkantilistisen politiikan tavoite on lisätä valtion valuuttavarantoja sekä lisätä valtion raha- ja finanssipoliittista valtaa.
Näiden tulosten hintana pidetään yleensä alhaisempaa elintasoa kuin mihin avoimessa taloudessa yllettäisiin, mutta vastapainoksi valtiovalta pystyy voimakkaammin kontrolloimaan taloudellista toimintaa. Kiina, Japani ja Venäjä on mainittu uusmerkantilistisiksi.
Varhainen arvostelu
Kirjassaan Kansojen varallisuus (1776) klassinen liberaali Adam Smith oli merkantilismin tunnetuin arvostelija ja esitti vapaakaupan olevan yleinen etu, merkantilismin hyödyntävän vain niitä kauppiaita, joita valtio suosi. Kirjassa hän myös vastusti kolonialismia vastaavin perusteluin. Smithin mukaan Britannia oli jo tuolloin kilpailijoitaan paljon vähemmän merkantilistinen, ja siksi mm. kallista kolonialismia harrastaneiden Espanjan ja Portugalin vauraus virtasi Britanniaan.
Periaatteet
Uusmerkantilistit ovat väittäneet, että merkantilistiset toimet auttavat kehittyviä maita pärjäämään maailmankaupassa. Toisaalta taloustieteessä yleisesti hyväksytty suhteellisen edun periaate todistaa, että kaikilla mailla, köyhimmilläkin, on aina aloja ja tuotteita, joissa se on suhteessa tehokkaimmillaan, ja vapaakaupassa ne päätyvät tekemään näitä ja tuomaan muita, jolloin kaikkien maiden kuluttajat saavat kaikkea enemmän kuin omavaraistaloudessa.
Pispalan Haulitehdas
Haulitehtaan toiminta
Tehtaalle toimitettu lyijy sulatettiin ensiksi alhaalla padassa ja siihen lisättiin kaksi prosenttia antimonia. Antimonin ja lyijyn atomit ovat erikokoisia, ja näitä sekoitettaessa lyijy kovenee. Tällöin puhutaan karkaistuista hauleista. Sulaan seokseen lisättiin vielä arsenikkia, joka poisti seoksesta venyvyyden ja lisäsi pisartuvuutta. Tämän jälkeen lyijyseos valettiin harkoiksi.
Hämeen nopein
Hämeen nopein on Kari Peitsamon Skootterin albumi vuodelta 1988. Albumin kaikki kappaleet ovat Kari Peitsamon säveltämiä ja sanoittamia.
Universidade Maputo
Yliopiston historia
Universidade Maputo kehittyi alkujaan Eduardo Mondlane -yliopiston kasvatustieteiden tiedekunnan sisällä. Itsenäiseksi oppilaitoksekseen se muodostui vuonna 1986 nimellä Instituto Superior Pedagógico. Se keskittyi alkujaan opettajienkoulutukseen.
Vuonna 2019 perusteellisen hallintouudistuksen jälkeen yliopisto kuului Maputo Cityn lainkäyttövaltaan, ja sen muista kampuksista tuli Save University, Púnguè University, Licungo University ja Rovuma University. Sama uudistus muutti historiallisen nimen "Universidade Pedagógica", nimeltään Universidade Maputo (UniMaputo).
Mustafa Qureshi
Ura
Qureshin äidinkieli on sindhi, ja hän puhuu erinomaisesti urdua. Hän tuli kuitenkin tunnetuksi elokuvista, joiden kielenä on pandžabi.
Stepan Oštšepkov
Stepan Mihailovitš Oštšepkov (, 9. tammikuuta 1934 Vladivostok, Venäjän SFNT, Neuvostoliitto – 3. tammikuuta 2012) oli Neuvostoliittoa edustanut ratameloja ja olympiavoittaja.
Reino Ryhänen
Reino Kaarlo Ryhänen (9. elokuuta 1922 Isojoki – 9. tammikuuta 1999 Helsinki ) oli maatalous- ja metsätieteiden tohtori, joka toimi Helsingin yliopiston limnologian professorina 1963–1985.
André Macanga
pienoiskuva|André Macanga vuonna 2014. André Venceslau Valentim Macanga (s. 14. toukokuuta 1978 Luanda) on angolalainen jalkapalloilija, pelipaikaltaan puolustava keskikenttäpelaaja. Hän kuului Angolan maajoukkueeseen vuoden 2006 maailmanmestaruuskilpailuissa Saksassa ja pelasi avauskokoonpanossa Angolan kahdessa ensimmäisessä ottelussa mutta joutui jälkimmäisessä ottelussa kahden varoituksen vuoksi ulosajetuksi eikä saanut pelata joukkueensa kolmannessa ottelussa. Hän pelasi Afrikan-mestaruuskilpailuissa vuosina 2006, 2008 ja 2012. Hän pelasi kaikkiaan 70 maaottelua vuosina 1999–2012 ja teki maalin marraskuussa 2007 Norsunluurannikkoa sekä lokakuussa 2009 Maltaa vastaan.
Lumosiivet
Toukat elävät vapaasti ravintokasvilla ja koteloituvat maahan, karikkeen joukkoon.
Mäkelä (Nastola)
Mäkelä on Lahdessa entisen Nastolan kunnan pohjoisosassa sijaitseva kylä, jossa asuu noin 900 asukasta. Mäkelän Vanajanraitilla sijaitsee Kivijärven koulu, jossa on noin 70 oppilasta. Mäkelän vieressä kulkee Heinolan ja Lahden välinen moottoritie. Pyhäntaalla päin sijaitsee Savontie, joka on lyhyempi kuin moottoritie. Mäkelässä on myös kaksi järveä, Kivijärvi ja Oksjärvi.
Itaka
Paikkakunta on syntynyt vuonna 1871 löydetyn kultaesiintymän yhteyteen. Kultakaivos lopetti toimintansa 1990-luvulla. Itakassa on koulu, kirjasto, kerhotalo ja sairaala.
Diversiteetti-indeksi
Shannonin–Wienerin indeksi
Tässä kaavassa H on Shannonin entropia (myös Shannonin–Wienerin indeksi). Shannonin entropia on yksi suosituimmista ekologiassa käytetyistä diversiteetti-indekseistä. Alun perin se kehitettiin mittaamaan tekstin informaatiosisältöä eli epävarmuutta, joka liittyy tekstijonon seuraavan kirjaimen ennustamiseen. Shannonin entropia on siis tehollisen lajimäärän logaritmi eli
Pint
Pintin käyttö Suomessa
Suomessa puolen litran oluttuopit ovat yleensä pintin vetoisia, mutta ne täytetään yleensä hieman vajaiksi toisin kuin Britanniassa. Suomessa useat panimot ovat lisäksi tuoneet markkinoille pintin kokoisia olutjuomapakkauksia.
CE-merkintä
China Export -merkintä kiinalaisissa vientituotteissa
Euroopan komissiolle marraskuussa 2007 esitetyssä kirjallisessa kysymyksessä tiedusteltiin komission suhtautumista eurooppalaista CE-merkintää ulkonäöltään pitkälti muistuttavaan CE-merkintään, jota kyselijän mukaan esiintyy Kiinassa valmistetuissa tuotteissa, joissa se tarkoittaa China Exportia ("Kiinan vienti"). Komission vastauksen mukaan sen tiedossa ei ole mitään varsinaista China export -merkintää, vaan kyse on merkinnästä, jolla jäljitellään nimenomaan EU-lainsäädännössä tarkoitettua CE-merkintää, vaikka tuote ei välttämättä täyttäisikään direktiivien vaatimuksia. Kysyjän huoleen CE-merkinnän väärinkäytöstä komissio vastasi kertomalla käyvänsä jatkuvasti neuvotteluita Kiinan vientiedustajien kanssa eurooppalaisen sääntelyn noudattamisesta ja ehdottavansa kansalliselle valvonnalle asetettavaa minimitasoa sekä CE-merkinnän rekisteröintiä yhteisölliseksi tavaramerkiksi, mikä antaisi väärinkäytöstapauksissa mahdollisuuden hakea ratkaisua oikeusteitse.
Antipatros Tyroslainen (nuorempi)
Antipatros Tyyrolainen (k. n. 45 eaa.) oli antiikin kreikkalainen stoalaiseen koulukuntaan kuulunut filosofi. Hän oli kotoisin Tyroksesta. Häntä ei tule sekoittaa vanhempaan Antipatros Tyroslaiseen, vaikka Gerhard Johann Vossius tekee näin Kreikan historiassaan. Antipatros eli Panaitioksen jälkeen tai ainakin oli häntä nuorempi, ja Cicero sanoo hänestä puhuessaan, että hän "kuoli vastikään Ateenassa", minkä täytyy tarkoittaa pian vuoden 45 eaa. jälkeen.
Strictly Come Dancing
Strictly Come Dancing on brittiläinen televisiosarja, jonka pohjalta on kehitetty muissa maissa käytetty Dancing with the Stars -formaatti, johon Suomessakin esitettävä Tanssii tähtien kanssa pohjautuu. Sarjassa julkkikset paritetaan ammattitanssijoiden kanssa ja parit kilpailevat viikoittain eri tanssien parissa. Kilpailevia pareja on yleensä 12, 14 tai 16 ja parien suorituksia arvioi tuomaripaneeli, jossa jokainen tuomari pisteyttää esitykset asteikolla 1-10. Sarjan ensimmäinen kausi starttasi 15. toukokuuta 2004, ja sarja on noussut kotimaassaan suureen suosioon.
Stefan Liv
Varhainen elämä
Liv syntyi joulukuussa 1980 satamakaupunki Gdyniassa Puolassa varattomalle 16-vuotiaalle äidille ja joutui lastenkotiin, hänen syntymänimensä oli Patryk Śliż. Patrykin ollessa puolentoista vuoden iässä Jens ja Anita Liv adoptoivat hänet perheeseensä Ruotsin Norrahammariin ja antoivat hänelle uuden etunimen Stefan.
Strictly Come Dancing
Juontajakolmikkona toimivat Tess Daly, Claudia Winkleman sekä Zoe Ball.
Stefan Liv
Seurataso
Kaudesta 2000–2001 alkaen Liv toimi kuusi peräkkäistä kautta vakituisesti HV71:n ykkösmaalivahtina. Hän pelasi HV:ssä vuosien 1999–2006 välillä yhteensä 275 Elitserienin runkosarjaottelua ja 48 pudotuspeliottelua. Hänen tilastojen perusteella paras kautensa näiden vuosien aikana oli kausi 2003–2004, jolla hän pelasi 41 runkosarjaottelua torjuntaprosentilla 92,3 ja päästettyjen maalien keskiarvolla 2,23 sekä 18 pudotuspeliottelua torjuntaprosentilla 92,6 ja päästettyjen maalien keskiarvolla 1,92. Hän oli kauden päätteeksi voittamassa Ruotsin jääkiekkomestaruutta, kun HV71 löi Elitserienin loppuotteluissa Färjestads BK:n voitoin 4–3. Liv torjui kevään 2004 loppuotteluissa neljä nollapeliä. Vuonna 2002 Liv voitti tuolloin ensimmäistä kertaa jaetun Honkens trofé -palkinnon Ruotsin vuoden maalivahtina.
Toukokuussa 2007 Liv palasi HV71:n riveihin tehtyään seuran kanssa kolmivuotisen sopimuksen. Hän pelasi joukkueessa sopimuksen loppuun. Hän oli voittamassa Elitserienin mestaruutta vuosina 2008 ja 2010 sekä hopeaa vuonna 2009. Vuonna 2008 hänet palkittiin Guldpuckenilla Ruotsin vuoden pelaajana.
Guardia de Asalto
Guardia de Asalto (puhekielessä Los Asaltos tai Asaltos) oli Espanjan toisessa tasavallassa vuosina 1932–1939 toiminut puolisotilaallinen poliisiorganisaatio. Sinisiä univormuja käyttänyt Guardia de Asalto toimi kaupungeissa, ja maaseudulla sitä vastasi vihreäpukuinen Guardia Civil.
John Neumeier
Neumeier opiskeli balettia Kööpenhaminassa ja Lontoon kuninkaallisessa baletissa. Hänellä on kandidaattitutkinto (Bachelor of Arts) englantilaisessa kirjallisuudessa ja teatteritieteessä Marquetten yliopistosta, missä hän myös tuotti ensimmäiset koreografiset työnsä. Marcia Haydée ja Ray Barra havaitsivat Neumeierin lahjakkuuden Lontoossa 1963 ja John Cranko palkkasi tämän heidän suosituksestaan Stuttgartin balettiin, missä hän pian eteni soolotanssijaksi.
Thaana
Sukun
Konsonantit, joita ei seuraa vokaali, merkitään ympyränmuotoisella sukun-tarkkeella konsonantin yläpuolella, esim. ކް‎ k. Sekä vokaalitarkkeiden että sukunin käyttäminen on thaanan oikeinkirjoituksessa pakollista; tästä seuraa, että konsonanttia ei kirjoiteta koskaan yksin, vaan siihen liittyy aina joko sukun tai jokin vokaalitarke.
Kiiskilän kartano
Rakennukset
Päärakennuksen pihapiirissä oli roomalaistyylinen huvimaja, jossa Julius Krohn valmisteli väitöskirjaansa. Rakennuksia ympäröi laaja englantilainen puisto, joka oli Friedrich Dannenbergin erityisen kiinnostuksen kohde.
Kansakoulu
Viipurin maalaiskunnan ensimmäinen kansakoulu perustettiin vuonna 1855 opettamaan Kiiskilän ja naapurikartanoiden Örnin Possulin ja Ahrenbergin Vainikan alustalaisten lapsia.
Neuvostoaika ja Venäjän Federaation aika
Kartano sijaitsee Venäjän rajavyöhykkeellä. Alueella liikkumiseen tarvitaan erikoislupa. Neuvostoaikana kartanon omisti Leningradissa toimiva sukellusveneisiin erikoistunut telakka. Kartano oli työntekijöiden lasten käytössä ja siellä järjestettiin pioneerileirejä. Leirin nimi oli Čaĭka eli ‘lokki’.
Vuonna 2016 kartanon osti pietarilainen kirurgi Ilja Sleptsov, joka on siitä lähtien remontoinut sitä. Valmista on tarkoitus tulla vuoteen 2030 mennessä. Kartanon mailla toimii jo panimo, jossa pannaan olutta Abraham Krohnin tapaan. Pihalle tulee nousemaan patsaspuisto. Patsaat tulevat esittämään Krohnin suvun merkkihenkilöitä. Päärakennuksen ensimmäinen kerros tulee olemaan museona, jossa kerrotaan kartanon ja sen asukkaiden historiasta. Toisessa kerroksessa tulee olemaan asuinhuoneita.
Paatsivuono (vuono)
Paatsivuono on vuono Tromssan läänissä Pohjois-Norjassa. Vuonon mukaan on saanut nimensä Paatsivuonon kunta, mutta lisäksi vuono yltää pohjoisessa myös Tromssan kunnan alueelle.
Frans Fredrik Sedmigradsky
Frans Fredrik Sedmigradsky (13. lokakuuta 1783 Tukholma – 4. syyskuuta 1855 Helsinki) oli lahjoittaja ja piirustuksenopettaja.
Gael García Bernal
García Bernalia on sanottu Latinalaisen Amerikan James Deaniksi. Hän puhuu sujuvasti neljää eri kieltä: espanjaa, ranskaa, italiaa ja englantia.
Estetiikka
Keskiaikainen länsimainen estetiikka
Säilynyt keskiaikainen taide on painotukseltaan uskonnollista, ja tyypillisesti katolisen kirkon, vaikutusvaltaisten kirkollisten henkilöiden tai varakkaiden maallisten mesenaattien rahoittamaa. Tärkeintä ei useinkaan ollut taiteen esittävyys vaan sen hengellinen ylentävyys.
Víctor Valdés
Barcelona
Valdés on Barcelonan oma kasvatti. Hän aloitti juniorijoukkueessa vuonna 1992. Edustusjoukkueen ykkösmaalivahdiksi hän nousi kaudella 2003–2004, jolloin hän pelasi ensimmäistä kertaa lähes kaikissa kauden sarjaotteluissa.
Höysälänjärven jätinkirkko
Jätinkirkko
Jätinkirkko muodostuu puolimetrisestä yli päänkokoisista kivistä rakennetusta kivivallista, joka on noin kuusi metriä leveä. Valli sulkee sisällensä alueen, joka on 38 metriä pitkä ja 20 metriä leveä. Latomuksen pitkät sivut ovat koillis-lounais-suuntaiset. Ari Siiriäinen kävi inventoimassa kohteen vuonna 1966. Hän löysi vallista yhden aukon, eli portin, niin kuin jätinkirkoilla sanotaan olevan. Se sijaitsi latomuksen eteläpäässä ja sen erikoisuutena oli kivistä maahan ladottu ”eteinen”, jonka kulmassa oli taas aukko. Siiriäinen mainitsi jäljistä, jotka ovat jääneet jäljelle vallien penkojilta.
Ympäristö
Latomuksen ympärillä on laakea kallioalue, jonka länsipuolella sijaitsee laavu. Mäenhuipun eteläpuolelta noin 50 metrin päästä löytyi vuonna 1978 kalliohakkauksia. Ne esittävät alkeellista venettä, jonka vieressä on riimumerkkejä (A F T I U N U T, tulkittuna ”Jonundin muistoksi”). Vene on 48 senttimetriä pitkä ja sen keula on loivempi kuin sen perä. Keulassa on taivutettu pää. Riimuja on pidetty varsin uusina, ehkä 100–200 vuotta vanhoina. Vöyriltä on löytynyt kolme riimukirjoituskohdetta.
Oijustie
Oijustie on maalattu Ruskealassa Myllykylän naapurissa. Siinä kaksi naista on lankkuja pitkin kävellen ylittämässä kapeaa joenuomaa. He ovat suuntaamassa kohti rakennusryhmää, joka näkyy diagonaalisena kokonaisuutena horisonttia alempana. Sieltä Halonen on itse kommentoinut näkyvän yhden muita rakennuksia vaaleamman uudisrakennuksen. Maalauksessa lähempänä näkyvät pätkityt tukit saattavat myös liittyä rakentamiseen.
Syklotroni
Hiukkasen rata
Hiukkasen nopeuden kasvaessa myös sen radan säde kasvaa. Elektrodissa hiukkanen joutuu magneettikentän vaikutuksen takia tasaiseen ympyräliikkeeseen, jossa keskeisvoimana toimii magneettinen voima. Jos oletetaan, ettei hiukkaseen vaikuta magneettisen voiman lisäksi muita voimia, voidaan hiukkasen radan yhtälö kirjoittaa dynamiikan peruslain mukaan muodossa missä m on hiukkasen massa ja hiukkasen keskeiskiihtyvyys. Tässä magneettisen voiman suuruus on missä q on hiukkasen varauksen suuruus, v hiukkasen nopeuden suuruus ja B magneettivuon tiheyden suuruus. Keskeiskiihtyvyyden suuruus on missä v on hiukkasen ratanopeuden suuruus ja r radan säteen pituus. Dynamiikan peruslain mukainen yhtälö voidaan tällöin kirjoittaa skalaarimuodossa Tästä yhtälöstä voidaan ratkaista hiukkasen radan säde ja hiukkasen nopeuden suuruus: Nähdään siis, että hiukkasen radan säteen pituus on suoraan verrannollinen sen nopeuden suuruuteen ja sen nopeuden suuruus puolestaan suoraan verrannollinen radan säteeseen. Koska hiukkasen nopeuden suuruus kasvaa aina elektrodien välisessä sähkökentässä, niin myös hiukkasen radan säde kasvaa. Tällöin hiukkasen rata syklotronin sisällä on siis spiraalimainen. Kun hiukkasen radan säde on saavuttanut suurimman arvonsa, se ohjataan ulos syklotronista poikkeutuselektrodin avulla.
Kalifornian osavaltionyliopisto, Fullerton
Kalifornian osavaltionyliopisto, Fullerton eli CSUF on Kalifornian osavaltionyliopiston kampuksista toiseksi suurin. Se sijaitsee Fullertonin kaupungissa Orangen piirikunnassa, Los Angelesin liepeillä. Keväällä 2009 siellä oli kirjoilla 37 765 opiskelijaa.
Guy Périllat
Guy Périllat (s. 24. helmikuuta 1940 La Clusaz, Ranska) on ranskalainen uransa lopettanut alppihiihtäjä.
Périllat saavutti urallaan kaksi olympiamitalia, 1960 Squaw Valleyn kisojen syöksylaskusta pronssia ja 1968 Grenoblessa samasta lajista hopeaa. Suurpujottelussa 1968 hän jäi niukasti mitaleiden ulkopuolelle sijoituttuaan neljänneksi, lisäksi hänen olympiauraltaan löytyy vielä kolme 6. sijaa.
Dioksiinit
Haittavaikutukset
Dioksiinien havaittuja haittavaikutuksia ihmisissä ovat myrkytystapauksissa olleet klooriakne ja hampaiden kehityksen häiriintyminen. Vaikeiden pitkäaikaisten riisiöljyn saastumisesta aiheutuneiden PCB-myrkytysten (Yusho ja Yucheng) oireet lienevät myös pääasiassa dioksiininkaltaisia vaikutuksia. Näissä myrkytyksissä nähtiin hyvin monenlaisia kehityshäiriöitä, eniten erilaisia iho-oireita syntyvillä lapsilla.
Suomen viranomaiset ovat rajoittaneet merkittävästi silakan ja muiden Itämeren rasvaisten kalojen käyttöä, jottei niiden sisältämä dioksiini johtaisi lasten kehityshäiriöihin. Myös hormonaaliset häiriöt ovat mahdollisia. Rasvaisen kalan käyttö on kuulunut kuitenkin pohjoismaisiin ravitsemussuosituksiin paitsi kansantaloudellisten syiden myös niiden sisältämien omega 3 -rasvahappojen ja D-vitamiinin vuoksi. Ruotsalaiset tutkijat totesivat kuitenkin vuonna 2007, ettei heillä ollut riittävästi tietoa kalansyöntiin liittyvien hyötyjen ja haittojen määrästä.
Kauas pilvet karkaavat
Juoni
Elokuvan lopussa Ilona menee ulos tupakoimaan. Hetken kuluttua Lauri tulee koira kainalossa Ilonan viereen ja halaa häntä. He nostavat katseensa taivaalle ja Rauli Somerjoen laulama kappale Pilvet karkaa, niin minäkin alkaa soida.
Grantha
Grantha oli brahmi-kirjoituksesta periytynyt kirjoitusjärjestelmä, joka oli käytössä osassa Etelä-Intiaa 500-luvulta 1100-luvulle jaa. Sitä käytettiin tamilinkielisillä alueilla sanskritin kirjoittamiseen. Moderni malajalamilainen kirjaimisto periytyy grantha-aakkostosta, minkä lisäksi granthalla oli tärkeä vaikutus muiden eteläintialaisten kirjoitusjärjestelmien, kuten tamililaisen ja sinhalilaisen kirjaimiston, kehittymisessä.
Äijönvuorenlampi
Maantietoa
Lammen pinta-ala on 1,3 hehtaaria, se on 300 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 650 metriä.
The Big Mash Up
Singlet
4. The Dubstyle Mix (4:23)
4. Extended (5:41)
Lars Jansson
Lars Jansson oli nuorin kuvanveistäjä Viktor Janssonin ja graafikko Signe Hammarsten-Janssonin kolmesta lapsesta. Muiden Janssonin sisarusten tavoin Lars lähti jo nuorena taiteilijan uralle. Hän julkaisi 15-vuotiaana ensimmäisen kirjansa, nuortenromaanin Skatten på Tortuga (1941), ja vuosina 1941–1952 ilmestyi kaikkiaan seitsemän hänen kirjoittamaansa kaunokirjallista teosta. Hän hallitsi englannin kielen erinomaisesti, ja hyödynsi taitoaan kääntämällä ruotsiksi brittiläisiä salapoliisiromaaneja sekä kirjoittamalla englanninkielisen liikekirjeenvaihdon oppikirjan. Taitonsa Jansson oli hankkinut lukemalla nuoresta lähtien englanninkielistä kirjallisuutta.
Identiteetti (filosofia)
Kvalitatiivinen ja numeerinen identiteetti
Satunnaisten olioiden a ja b voidaan sanoa olevan kvalitatiivisesti identtisiä jos a ja b ovat kaksoiskappaleita, eli jos a ja b ovat täysin samanlaisia kaikilla tavoilla, eli jos a:lla ja b:llä on kaikki samat kvalitatiiviset eli laadulliset ominaisuudet. Esimerkiksi kaksi juomalasia, jotka ovat valmistuneet saman lasitehtaan samalta tuotantolinjalta, ja ovat käytännössä samanlaisia; tai kaksi hiiliatomia, joista toinen sijaitsee tietyn henkilön oikeassa ja toinen vasemmassa kädessä, ja ovat samanlaisia tiukempienkin mittapuiden mukaan.
Lahden Jazztori
Lahden Jazztori on Lahti Big Bandin vuosittain syyskuussa järjestämä viikon mittainen jazz-tapahtuma Lahdessa. Ensimmäisen kerran Lahden Jazztori järjestettiin elokuussa vuonna 1989. Vuonna 2012 tapahtuma oli poikkeuksellisesti toukokuussa, mutta siirtyi heti seuraavana vuonna takaisin syksyyn, mutta aiempaa myöhempään ajankohtaan eli syyskuun puoliväliin.
Vihreä Lyhty (John Stewart)
Justice League
thumb|John Stewart [[Justice League (televisiosarja)|Justice Leaguessa.]] John Stewart esiintyi ensimmäisen kerran televisiossa animaatiosarjassa Justice League, jossa hän oli sarjan yksi päähahmoista ja Oikeuden Puolustajien perustajajäsen. Stewartin äänenä toimi Phil LaMarr.
Justice League Unlimited
Stewart esiintyi myös Justice Leaguen spin-off-sarjassa Justice League Unlimitedissa, jossa hahmon äänenä jatkoi Phil LaMarr. Hahmo koki pieniä ulkoisia muutoksia sen ollessa kalju ja kasvatettuaan pukinparran. Stewart koki sarjan aikana pääosin erinäisiä tilanteita kahden naisen välillä. Stewart seurusteli sarjassa Vixenin kanssa, mutta koki edelleen pieniä tunteita Haukkatyttöä kohtaan, joka oli palannut karkotuksensa jälkeen takaisin Oikeuden Puolustajiin. Siitä huolimatta Stewart käyttäytyi entiseen tapaansa tiukkana sotilaana läpi tehtävien.
Bob Anderson (miekkailija)
Anderson näytteli Darth Vaderin taistelukohtaukset Tähtien sota -elokuvasarjan osissa Imperiumin vastaisku (1980) ja Jedin paluu (1983). Hän päätyi näyttelemään kohtaukset itse, koska Darth Vaderia näytellyt David Prowse ei oppinut tarvittuja liikkeitä. Andersonin esiintymisen elokuvissa paljasti niissä Luke Skywalkeria näytellyt Mark Hamill vuonna 1983. Anderson toimi viiden vuosikymmenen aikana miekkailunopettajana useille Hollywood-näyttelijöille, muun muassa Errol Flynnille ja Antonio Banderasille. Hän työskenteli myös muun muassa James Bond -elokuvissa Salainen agentti 007 Istanbulissa (1963) ja Kuolema saa odottaa (2002) sekä Taru sormusten herrasta -elokuvatrilogiassa (2001–2003).
Piispa Henrikin surmavirsi
thumb|Piispa Henrik ja Lalli. [[Missale Aboense -kirjan kuvitusta vuodelta 1488.]] Piispa Henrikin surmavirsi on suomalainen kansanruno, jossa kerrotaan, kuinka piispa Henrikille kävi hänen asettuessaan Suomeen oletetun ensimmäisen ristiretken jälkeen. Runon vanhin muistiin kirjoitettu versio on ilmeisesti 1600-luvulta. Runon synty on tutkimuksessa ajoitettu keskiajalle. Piispa Henrikin surmavirren sekä varsinaissuomalaisen ja satakuntalaisen kansanperinteen ohella piispa Henrikin toiminnasta kertoo Turun hiippakunnassa keskiajalla laadittu Pyhän Henrikin legenda.
Santuario de Nuestra Señora de Los Remedios
thumb|Santuario de Nuestra Señora de Los Remedios kirkon alttari
Veršino-Darasunski
Kaivoksen lisäksi Veršino-Darasunskissa toimii maatalousyritys. Taajamassa on kaksi keskikoulua, lasten luomistyön keskus, sairaala ja poliklinikka. Lentokenttä suljettiin 1990-luvulla.
Sergei Ivanov (pyöräilijä)
Ivanov voitti semiklassikkona pidettävän E3 Prijs Vlaanderen -kilpailun vuonna 2000 ennen Geert van Bondtia. Seuraavan vuoden Ranskan ympäriajossa hän voitti yhdeksännen etapin 16 sekunnin erolla David Etxebarriaan. Vuonna 2002 Ivanov sijoittui Michele Bartolin jälkeen toiseksi Amstel Gold Racessa. Vuonna 2008 hän voitti etappikilpailu Tour de Wallonien. Vuonna 2009 Ivanov voitti Amstel Gold Racen kukistettuaan Caubergin loppunousussa irtiottokumppaninsa Karsten Kroonin ja Robert Gesinkin. Ranskan ympäriajossa 2009 hän voitti 14. etapin karattuaan 12 ajajan kärkiryhmästä kymmenen kilometriä ennen maalia.
Freedom Rock
Freedom Rock on ruotsalaisen rock -yhtye H.E.A.Tin toinen studioalbumi, joka julkaistiin 21. huhtikuuta 2010 Japanissa, 12. toukokuuta 2010 pohjoisessa Euroopassa (Suomi, Ruotsi, Norja, Tanska, Islanti ja Venäjä) ja 28. toukokuuta 2010 lopussa Euroopassa. Nauhoitukset albumia varten aloitettiin marraskuun 2009 alussa ja albumi viimeisteltiin maaliskuun 2010 alussa. Albumin nimi tulee yhden tuottajan lausahduksesta, kun H.E.A.T oli studiossa nauhoittamassa albumia, niin yhtyeen jäsenille oli aina vaikeaa kuvailla musiikkiaan. Yksi tuottaja sanoi, että tämä on Freedom Rockia (=vapausrockia). Yhtye julkaisi uudet kotisivut albumin kunniaksi.
Front 242
Front 242 on belgialainen elektronisen musiikin yhtye. Yhtye on electronic body musicin vaikutusvaltaisimpia ja tunnetuimpia nimiä. Yhtyeen perustivat vuonna 1981 Aarschotissa Daniel Bresanutti ja Dirk Bergen. Seuraavana vuonna yhtyeeseen liittyivät Under Viewer -duon jäsenet Patrick Codenys ja Jean-Luc De Meyer. Yhtyeen kokoonpano muodostui Richard Jonckheeren liityttyä siihen Bergenin tilalle vuonna 1983.
Aborted
Aborted on belgialainen Waregemissa vuonna 1995 perustettu death metal -yhtye. Sillä on levytyssopimus Century Media Recordsin kanssa. Abortedin ensimmäinen julkaistu studioalbumi oli The Purity of Perversion vuonna 1999. Levyjen teemat liittyvät useimmiten ihmismielen pimeään puoleen, kauhuelementein vääristetyn lääketieteen harjoittamiseen ja murhiin. Musiikki on genrelle tyypillisesti hyvin nopeatempoista ja aggressiivista. Tyylillisiä vaikutteita on kuultavissa death/grindcore-yhtye Carcass:lta. Useissa kappaleissa on myös käytetty tehokeinona äänileikkeitä kauhuelokuvista ja sarjamurhaajien haastatteluista. Yhtye on tehnyt kiertueita muun muassa Cryptopsyn ja Morbid Angelin kanssa.
Jukka Setälä
Setälän yhteistyökumppaneita ovat muun muassa Fatboy, Luxo ASA, Luxo-Borèns Ab, Martela, Monena (nyk. Summanen Oy) ja Ilkka Marttiini Finland.
Daniel Keyes
Keyes oli vuodesta 2000 emeritusprofessori Ohion yliopistossa.
Jukka Salminen (muusikko)
Vuonna 2002 Salminen voitti Salon Vuoden lastenlaulukilpailun sävelmällä Kirje kuulle (san. Pirkko Arola). Kirkkohallitus palkitsi hänet elämäntyöstään lauluntekijänä vuonna 2009.
Tummatyrskynpolkija
Esiintyminen
Tummatyrskynpolkijat pesivät eteläisen pallonpuoliskon eristyneillä saarilla Uuden-Seelannin Antipodisaarilta Etelä-Amerikan kärjen ja Antarktiksen väliseen saaristoon. Lajista tunnetaan kaksi alalajia, joista melanoleuca pesii vain Tristan da Cunhalla ja Goughilla. Lajin populaatio on kooltaan noin puoli miljoonaa yksilöä ja sen elinympäristön ala on 192 miljoonaa neliökilometriä.
Leonhard Stock
Stock teki pitkän uran alppihiihdon maailmancupissa. Hän laski kolmella eri vuosikymmenellä, vuodesta 1976 vuoteen 1993. Hän voitti 17 kauden aikana kolme osakilpailua ja sijoittui 25 kertaa palkintokorokkeelle. Hän oli kauden 1978-1979 loppupisteissä toinen 13 pistettä Sveitsin Peter Lüscheriä jäljessä.
Alexandre Colonna-Walewski
Walewskin vanhemmat olivat Ranskan keisari Napoleon ja tämän puolalainen rakastajatar Maria Walewska, mutta virallisesti hänen isäkseen merkittiin Walewskan ensimmäinen aviomies, puolalainen kreivi Anastazy Colonna-Walewski (1736–1815). Hän menetti lapsena sekä kasvatti-isänsä että äitinsä. Walewski varttui Kongressi-Puolassa, mutta lähti maasta 14-vuotiaana, koska hän ei suostunut palvelemaan Venäjän armeijassa. Hän sai turvapaikan Ranskasta ja asettui Pariisiin. Vuonna 1830 Ranskan uusi kuningas Ludvig Filip lähetti hänet Puolaan, joka oli tuolloin kapinassa Venäjää vastaan. Walewski oli hetken aikaa Puolan kapinahallituksen edustajana Lontoossa. Kapinan kukistuttua hän hankki Ranskan kansalaisuuden ja palveli Ranskan armeijassa Algeriassa. Jätettyään armeijan vuonna 1837 hän ryhtyi lehtimieheksi. Hän kirjoitti myös näytelmän L’École du monde.
Walter Meeuws
Ura valmentajana
Meeuws aloitti valmennusuransa Liersessä 1987. Hän nousi 1989 Guy Thysin seuraajaksi Belgian maajoukkuevalmentajaksi, mutta joutui jättämään tehtävänsä ennen MM-kisoja 1990 Thysin palattua tehtäviin. Hän valmensi 1990/91 Sint-Truidensea ja siirtyi sitten Royal Antwerpenin peräsimeen. Hänen johdollaan seura voitti 1991/92 Belgian Cupin mestaruuden ja seuraavalla kaudella Cup-voittajien Cupin. Hänet valittiin Belgian vuoden valmentajaksi 1993.
Hiihdon maailmanmestaruuskilpailut 1978
Vuoden 1978 hiihdon maailmanmestaruuskilpailut järjestettiin Lahdessa Suomessa 18.–26. helmikuuta 1978.
10 km
Suomen Helena Takalo oli kilpailussa 13. ja Marja-Liisa Hämäläinen 23:s. <br style="clear:both" />
Huumori
Huumorin teoriat
John Morreallin (1989) mukaan inkongruenssista nauttiminen on tyypillisesti inhimillinen piirre ja erottaa meidät eläimistä, jotka pitävät yhteensopimattomuutta uhkana. Tämän seurauksena ihminen pystyy näkemään maailman epäkäytännöllisin tavoin, minkä seurauksena hän on kyennyt luomaan tieteen ja taiteen.
Kielitieteilijä Victor Raskin (1985) määritteli huumorin semanttisesta näkökulmasta siten, että vitsin kärki saa vastaanottajan tajuamaan, että vitsillä olikin koko ajan olemassa myös toinen, vastakkainen tulkinta.
Huumorintaju
Huumorintajuttomuus tai puutteellinen huumorintaju voivat vaikeuttaa muun muassa pari- ja ystävyyssuhteiden solmimista. Huumorintajuton ja vakavamielinen henkilö saattaa huomaamattaan rasittaa muita sosiaalisissa tilanteissa, jos hän esimerkiksi loukkaantuu vitsistä, jota hän ei ymmärrä. Tosikkomaisuuden ja huumorintajuttomuuden taustalla voi olla esimerkiksi masennus tai muut psyykkiset ongelmat, huono itsetunto tai neurologinen poikkeavuus, kuten Aspergerin oireyhtymä.
Ada Äijälä
Ada Elisabeth Äijälä-Räsänen ( 31. joulukuuta 1886 Pietari – 13. huhtikuuta 1928 Leppävaara, Espoo) oli suomalainen filosofian maisteri ja koulunjohtaja. Hän perusti Helsinkiin vuonna 1927 toimintansa aloittanaan 8-luokkaisen Uuden Yksityisen yhteislyseon, vuodesta 1938 Arkadian yhteislyseo.
Bukatšatša
Bukatšatša on kaupunkimainen taajama Taka-Baikalian aluepiirin Tšernyševskin piirissä Venäjällä. Se sijaitsee Agita-joen varrella 75 kilometriä Tšernyševskistä pohjoiseen. Taajamassa on Siperian rautatieltä Tšernyševskissä haarautuvan sivuradan pääteasema. Asukkaita on 2 800 henkeä (vuonna 2009).